**P360/2**

**LUGANDA PAPER 2**

**DECEMBER 2020**

**3 HOURS**

**JINJA JOINT EXAMINATIONS BOARD**

**UGANDA ADVANCED CERTIFICATE OF EDUCATION**

**LUGANDA OLUPAPPULA OLWOKUBIRI.**

**DECEMBER 2020**

**ESSAAWA SSATU**

**EBIGOBERERWA:**

* **Olulappula luno lugabanyiziddwamu ebintu bina; A, B, C ne D.**
* **Ekitundu A, C ne D bya buwaze.**
* **Ekitundu B mulimu 2(a) ne 2(b), londako (a) oba (b)**
* **Ekitundu A mulimu 1(a) ne 1(b) kola byonna.**

**EKITUNDU A**

***Ddamu 1(a) ne 1(b)***

**1. (a) Kyusa ekitundu kino okizze mu Luganda. (Obubonero 15)**

A least of two million children aged 5 to 17 are engaged in child labour, according to a September 2013 report by Uganda Bureau of statistics (UBOS), child labour is among the major causes of child abuse and violation of children rights.

Of the child workers, 53% were boys and 47% were girls. One in every four working children carried heavy loads at their respective workplaces, revealed the findings. Also, children in rural areas are engaged in child labour more than their urban counterparts.

*(Extracted from New Vision, Tuesday, November 18, 2014)*

**1. (b) Kyusa ekitundu kino okizze mu Luzungu. (Obubonero 15)**

Abalimi abamu tebakuuma butonde bwa nsi. Basanyaawo ebibira bwe baba mu kubangawo ennimiro. Bwe baba balwanyisa ebiwuka, endwadde z’ebirime n’omuddo, beeyambisa eddagala ne bafuuyira ebirime. Ekyennaku eddagala eryo lireka obutwa mu ttaka ne mu birime ate nga bulwawo okuggwaamu.

Wabula waliwo engeri endala nnyingi eziyinza okweyambisibwa okulwanyisa abalabe b’ebirime ate ng’okuuma obutonde bw’ensi. Osobola okuteeka evvu ku bikolo by’ebitooke oba okusimba ebijanjaalo ebiyitibwa Mukuna ebiremesa omuddo okukula ate ne bikuumira amazzi n’obunnyogovu mu ttaka.

**EKITUNDU B**

***Ddamu nnamba 2 (a) oba 2 (b)***

2. (a) Ku mitwe egikuweereddwa, londako gumu oguwandiikeko emboozi ya bigambo 350-400. (Obubonero 30)

(i) Okulunda kwa mugaso nnyo eri Omuganda. Ttaanya.

(ii) Obupikipiki obusaabaza abantu ku nguudo busaana bubeewo. Kubaganya ebirowoozo.

(iii) Embaga yaabwe yaggweera mu biwoobe.

(iv) Obwato bufa magoba.

**Oba**

2. (b) Ku mitwe egikuweereddwa, londako ebiri buli gumu oguwandiikeko emboozi nga

bw’olagiddwa. (Buli mutwe gwa bubonero 15)

1. Wandiika omuko mu mawulire ku mutwe ogugamba nti, “Abazadde mubuulirire ku baana bammwe.” (Kozesa ebigambo 200)
2. Wandiika alipoota eraga ebyavudde mu kunoonyereza ku bizibu ebiva ku kuba n’amakolero amangi mu kibuga. (Kozesa ebigambo 200)
3. Wandiikira mukamaawo ebbaluwa ng’omutegeeza ensonga ezikuwalirizza okulekulira omulimu gwo. (Kozesa ebigambo 150)
4. Yogerako eri abawagizi b’ekibiina kyo ekyobufuzi ng’obategeeza obusobozi bwo ng’omuntu era ng’oyagala bakusembe weesimbewo ng’omubaka ku kaadi y’ekibiina kyammwe. (Kozesa ebigambo 200)

**EKITUNDU C**

3. Soma ekitundu kino n’oluvannyuma oddemu ebibuuzo ku nkomerero yaakyo. **(Obubonero 20)**

Kintu ye Kabaka wa Buganda omuberyeberye. Abaganda olw’okumanya nti Kintu ye yasooka okugatta awamu Ebika by’Abaganda byonna n’okugabira Abataka ebifo, kye bava bamuyita kitaawe w’Abaganda bonna era bamulinako n’olugero olugamba nti, “Abaana ba kintu tebaggweerawo ddala.” Ekivvuunulwa nti Abaganda tebafa kuggweerawo ddala.

Mu njogera eyo Abaganda tebagenderera kutegeeza nti bonna baava mu Kabaka Kintu wabula, olw’ebirungi bye yabakolera baalaba nga basaana okumuyita kitaabwe.

Ccwa Nabakka ye mwana wa Kintu asinga okumanyika. CCwa bwe yamala okusikira kitaawe n’akuba olubiri lwe e Bbigo mu Busiro ate eyo gye yava n’agenda e Gganda era mu Busiro. Ccwa Nabakka yazaala omwana omu nga ye mulangira Kalemeera. Kalemeera bwe yakula ne bamubuulira nti jjajjaawe Kintu yabula bubuzi n’atya. Kalemeera yatandika okukuumanga kitaawe n’okumugobereranga buli we yagendanga okutuusa Kabaka lwe yatamwa omwana we.

Kabaka yeekoba ne Katikkiro we Walusimbi ne bawaayiriza omulangira Kalemeera omusango omunene basobole okumuwaŋŋangusiza e Bunyoro ewa kitaawe Kabaka Winyi. Era bwe gwali. Omusango gwe baalumika Kalemeera gwali gwa kusobya ku muka Walusimbi Katikkiro.

Kalemeera bwe yatuuka mu lubiri lwa Kabaka Winyi olwali e Kibulala mu Ssingo ne bamusuza mu nju ya muka Kabaka Winyi ayitibwa Wannyana. Kalemeera teyalwa n’afunisa Wannyana olubuto. Kalemeera bamuwa amagezi adde e Buganda nga Kabaka Winyi tannamanya byali biguddewo, wabula yali akomawo n’afiira mu kkubo.

Lumu Kabaka CCwa Nabakka yali agenda e Bbigo abantu ne bamulimba nti, “Tuwulidde nti kitaawo Kintu akomawo ku Bwakakabaka bwe.” Ccwa Nabakka olwawulira ebyo nadduka ng’agamba nti, “kitange n’abantu abalala bagenda kumpita Ssikirabalamu.” Awo kwe kubula n’abulwako effiire.

Olwo obuganda ne bulonda Walusimbi akuume Namulondo kubanga tewaali mulangira gwe bandibuwadde. Obuganda bwe bwatamwa Walusimbi ne bussaako Ssebwana owoolugave. Ssebwana yali akyali mu ntebe y’obwakabaka, Abataka ne bawulira nti omulangira, Kalemeera gwe yazaala ne Wannyana muka Winyi, yakula. Abataka ne bakola olukwe nga Ssebwana tamanyi ne bayita omulangira oyo ajje asikire entebe ya bajjajjaabe era alye Obuganda. Omulangira oyo ye Kimera.

*(Kisimbuddwa mu Amannya Amaganda n’Ennono zaago aka M.B. Nsimbi)*

**Ebibuuzo:**

1. Lwaki Abaganda, Kabaka Kintu bamuyita kitaabwe? (**Obubonero 4)**
2. Abaganda baagenderera ki mu lugero, “Abaana ba Kintu tebaggweerawo ddala.”? **(Obubonero 4)**
3. Nnyonnyola ensonga nnya (4) eziragiddwa mu kitundu kino nga ziraga nti abantu bazibu, tebeesigwa ate tebasiima. **(Obubonero 8)**
4. Nnyonnyola amakulu g’ebigambo bino wammanga nga bwe byeyambisiddwa mu kitundu ky’osomye. (**Obubonero 4)**
5. yeekoba.
6. baalumika.
7. ssikirabalamu
8. n’abulwako effiire.

**EKITUNDU D**

4. Funza ekitundu kino mu bigambo nga 100. **(Obubonero 20)**

Gano nga mawano! Bugwenyufu, oba ensi kukyuka! Naye bw’eba ng’ekyuka nga sirabanga njuba bw’eva bugwanjuba kudda buvanjuba! Naye ate ensi bw’eba esazeewo kukyuka eba nga kalimi ka ssaawa, mukadde!

Tonnenya kwewuunaganya ntyo anti byendaba mu nsi bye binzija enviiri ku mutwe sig we gwekiwalaata, ee! Ne nsigaza lubengo lwereere. Munnange ekinnyeenyesa omutwe ng’embuzi etenda enkuba ye mukyala eyafumba ne muwala we yennyinin mu ddya erimu, towakana mwana wange!

Mukyala Nabuuso gwenjogerako yali afumbye mu malya agawerera ddala asatu naye nga tazaalayo mwana okuggyako mu ddya eryasooka gye yazaalira omwana omuwala kyokka yali tannaba na kuva ku mabeere eryo n’aliddukamu. Omwana ono yakula nga tamanyidde ddala nnyina kyokka nga bamumanyi bagamba nti “Agaasaaka ge gattula”

Mwana muwala yali simulungi nga mulwadde anti n’omuyise obuyise nga bw’amukubako eky’omulubaale amalusu amiramuganda.

Eddya mwana muwala mweyafumbira ne nnyina, Nnabuuso yajjamu atandise okukulirira anti yali aweza egy’obukulu 42 ate ng’omuwala alina 22, kale nno omukwano bwegwanyinnyittira, Nnabuuso we yakatemera bba nga bweyali tafunanga ku ssanyu lya mwana kyokka nga era bw’omutunuulira bw’oti engeri gye yali anyirira ng’ekinya ng’olowooza wa myaka 25. Engeri gye gwali gubasaza mu kabu enswa nnene, Nabuuso yasaba bba amuwe omukisa anoonyeeyo omukozi w’awaka, era Nnabuuso kyezira kumukkiriza n’agenda akima muwalawe kyokka n’amugaanira ddala okumuyita maama.

Omuwala ng’atandise okugundiira mu maka, nnyina Nnabuuso yatandika okukola emirimu mu ngeri ya gadibengalye nga n’oluusi yeesuulirayo gwa Nnaggamba. Omwami yamussa kasiiso emmese kessa omukukumi n’eky’avaamu kwe kutandika okussa ebiriowoozo ku mukozi eyamwejagira nga n’akirako Nnamutale omunyageko ente.

Omuganda agamba nti, “Ekikwanguyira naawe okyanguyira ekikajjo olya kibisi,” mwattu lwatuukirira anti kyezira mwami ku saagira kumuwala yali nga aseereza erigenda emugga era ekyava mu kyo kwekutandika okwesaza ng’ow’akagatto akamu era nga nnyina ne bw’amutuma omulimu amutunula mu mutw/amukongooza bigere.

Obudde we bwaddira ku bunnaabwo ye Nnabuuso okutandika okusuubula e Dubai, oluusi ng’amala n’omwezi nga takomangawo. Kino kyayamba bba okwongera ebirungo by’omukwano eri muwalajjana, y’ate bali awo tamutisse erya mugema! Nnabuuso byamusanga ku kisaawe e Ntebe nga muwalawe bweyezza edda eddya, anti n’abuuka enswa! Mukazi wattu agenda okutuuka eka nga eyali muwala we yakajjala dda.

Yasalawo atuuze bba abitebye naye ekyandibadde okumuddamu yamugamba ku bibiri alondeko kimu okunoba n’abawa ekyanya oba ikuguma n’afumba ne muggyawe. Bw’oba ggwe okola ki?