**ST CYPRIAN CHAVANOD COLLEGE –KASANA LUWEERO DIOCESE**

**EKIGEZO EKIFUNDIKIRA OLUSOMA OLW’OKUSATU 2023**

**EKIBIINA EKY’OKUBIRI (S.2) LUGANDA**

Essaawa bbiri (2hrs).

Ebigobererwa:

**Ddamu ebibuuzo byonna**

1. Soma ekitundu kino n’oluvanyuma oddemu ebibuuzo ku nkomerero yaakyo.

**FFAAMU YA KINTU**

Kintu abeera ku kyalo Kirinnyabigo. Alunda enkoko wamu ne ssekkokko. Kintu alina enkoko 3200. Ezisinga obungi ku zo nseera mpozzi n’obwana bwazo. Sseggwanga ntono nnyo. Kintu ayagala enkoko lwa nsonga eziwerako. Azitunda, kko n’amagi gaazo n’afunamu ssente/ejjamba. Ate n’okulya alyako, naddala bwa funa abagenyi, enkoko ze zikola ng’enva.

Naye weewaawo afunye nnyo mu mulimu gw’o kulunda enkoko, Waliwo ebimusoomooza. Ebigereesebw anti ebibe bitya nnyo, ewa Kintu tebikola, kuba ebibe bimumalidde enkoko. Ekitono ennyo buli mwezi e bibe birya enkoko bbiri. Ng’oggyeeko ebibe, emirundi mingi enkoko zirumbibwa ebirwadde. Okujjanjaba ebirwadde ebyo kifuula omulimu gw’okulunda enkoko okuba omuzibu ennyo. Ebinyonyi ebirala eby’omu nsiko nga, magga, empungu, ne kamunye, nabyo birya obukoko obuto. Oluusi era kiba kizibu okufuna akatale k’amagi kubanga abalunzi abalala nabo abalunda enkoko bangi. Ate ebiseera ebirala emiwendo gy’ ebikozesebwa mu kulunda n’okuliisa enkoko gibeera waggulu nnyo.

Ku ludda olulala, omulimu gw’okulunda ssekkokko gwo gwandiba omwanguko. Kintu alunda ssekkokko e zisoba mu 1100.

Anyumirwa okutunuulira ssekkokko empanga nga zizannyisa ebiwaawaatiro byazo mu ngeri eringa ey’o kweraga n’okwewulira. Era Waliwo n’enjogera egamba nti “weewulira nga ssekkokko” Nga bwekiri ku n koko ne ssekkokko Kintu azifunamu bingi. Afuna ssente nnyingi ng’atunda ssekkokko ezikuze naddala ku nnaku enkulu nga Olwamazuukira, ne ku Ssekukkulu. Ate era nazo zennyini alyako,ko n’amagi gaazo.

Naye ate obutafaananako n’ankoko ssekkokko zeetagisa ssente nnyingi okuzirunda. Enkoko weetwalira e nnaku abiri mu olumu okwalula, ssekkokko etwala ennaku amakumi ana. Ekyokubiri, oluvannyuma lw’ok walula, emikisa gy’obwana bwa ssekkokko okukula mitono nnyo bw’ogigeraageranya n’egyobwana bw’e nkoko. Mu kwalulwa, bussekkokko obuto bufa mangu okuggyako nga bulabiriddwa bulungi. Ekyokusatu, abantu mu byalo tebalya ssekkokko, olwensonga nti zigula buwanana. Mu ngeri eyo ssekkokko ziyinza ku tundibwa mu bibuga so si mu byalo. Ekyokuna, okufaananako n’enkoko, ssekkokko nazo zibbibwa nnyo n addala mu biseera by’ennaku enkulu, n’olwekyo obukuumi obwenjawulo bwetaagisa. N’ekisingira ddala ssekkokko zitaayaaya nnyo okusinga enkoko era bwozireka ku bwazo zokka tezidda waka. Omuntu alina okuzinoonya. N’ekisembayo, ssekkokko zirya nnyo okusinga enkoko n’olwekyo okuzirunda kyetaaga okuba n’emmere ng’ewera.

**1. a) Okusinziira ku kitundu ky’osomye, okulunda ebinyonyi kulina migaso ki?**

**b) Waliwo obuzibu bwonna obusangibwa mu kulunda ebinyonyi? Menyayo butaano.**

**2. Leetayo endwadde bbiri ezikwata enkoko, era olage n’enzijanjaba y’endwadde ezo.**

**3. Kuba ekifaananyi ky’ekinyonyi ekirundibwa awaka era olage ebitundu byakyo byonna n’amannya agabiyitibwa.**

1. **Soma ekitundu kino n’oluvanyuma oddemu ebibuuzo ebikubuuziddwamu.**

**OKWALULA ABAANA MU BUGANDA**

Okwalula abaana mu Buganda Buli muntu alina erinnya eryamutuumibwa okusinziira ku bintu eby’enjawulo era nga si mpisa ya buntubulamu okuba ng’oyita omuntu n’ogamba nti, gundi’. Omukolo gw’okwalula abaana mukolo mukulu nnyo mu by’obuwangwa bw’Abaganda anti wano abaana webafunira amannya ag’obwalule.

Okwalula abaana gwe gumu ku mikolo emikulu ennyo wano mu Buganda. Omwana mwakakasibwa mu kika. Guyinza okukolebwa nga gwetengeredde oba ne gukolebwa eggulolimu ng’enkeera kwekwabya olumbe. Ebimu ku bintu ebirina okubeerawo mu kwalula abaana bye bino wammanga; empogola, enkejje, ekibbo, amazzi/omwenge/ amata, akatiko akabaala,obulira bw’abaana abagenda okwalulwa n’ekijjulo. Abaana bwe baaweranga nga sibaalule, nnyinimu mu nju eyo yabakuŋŋaanyanga n’ategeka omukolo gw’okubaalula. Ku lunaku lw’okwalula abaana, abakazi bannannyini baana abagenda okwalulwa bakeera mu lusaalu ne bafunayo omunnyo. Oluusi omunnyo baaguggyanga mu kisenyi. Baayoolangayo ebbumba ebbisi (eritobye), amazzi agavangamu nga gwe munnyo. Bafumba ekijjulo okusinziira ku bye baba basobodde naye nga bino tebibulawo; akatiko akabaala, enkejje ensese n’empogola. Abakazi abazaala abaana batuula ku kifugi nga balannamye ng’abaana babatudde ku magulu era nga bakutte obulira bw’abaana baabwe.Akalira k’omwana omuwala kabeera mu mukono ogwa kkono ate ak’omwana omulenzi kabeera mu mukono gwa ddyo. Nnyinimu akoleza abakazi abazaala abaana ko ne jjajjaabwe.

Ng’okulya kuwedde, jajja w’abaana akwata ekibbo n’ateekamu amata/omwenge/amazzi,n’afuna obulira bw’abaana n’abusiiga omuzigo. Bwamala n’asuula mu kibbo, asuulamu kamu kamu. Akalira bwe kadda kungulu kitegeeza omwana nnyiniko wa mu nju eyo ate bwe kabbira kitegeeza nti omwana oyo nnyiniko si wa mu nju eyo. Ebyo bwe byaggwanga ng’amazzi /omwenge/amata agateekebwa mu kibbo nga bagakozesa okunaaza abaana, agaafikkangawo nga bagayiira abakazi (abazaala abaana). Buli mwana bamwokera enkejje ne bagimuwa n’alumako. Ekyo bwe kiggwa nga bayingira mu nju nga bagenda bayimba. Eyo tebalwayo nga bafuluma.Abakazi abazaala abaana bagenda ne basala essubi ne balisasira mu nju n’etemagana

**Ekyokukola:**

**1. a) Menya obulombolombo obwogeddwako mu kitundu.**

**b) Nnyonnyole obukulu obuli mu bulombolombo obwogeddwako waggulu.**

**c) Amannya gano wammanga ga ngero, zimalirize nga bwe zoogerwa mu Luganda.**

**- Ssempaka (ennemeremu) ..........................................**

**- Mbirontono ....................................................................**

**- Zansanze ....................................................................**

**- Kirimuttu ..................................................................**

**- Basajjamivule .............................................................**

**- Ssekabanja ka mulogo ...............................................**

**- Kiriggwajjo ..................................................................**

**- Mazzimasabe ..............................................................**

**- Matovu ………………………………………………………………..**

**- Mukisa …………………………………………………………………….**

**d) Leeteeyo amannya amalala ataano (5) ag’engero agatuumibwa abantu gemumanyi.**

**e) Nokolayo amannya ataano ag’eddiini gewandiyagadde okutuuma omwanawo olage ne kyegategeeza.**

1. **Oluvanyuma lw’okutuukako mu kibiina eky’okubiri ng’oluubirira kuyingira kyakusatu ,obadde osoma ku nnimi ez’enjawulo nga n’olungereza mw’olutwalidde. Ekyo ng’okitadde ku bbali, osomye ku ssomo ly’okukyusa ebiwandiiko eby’enjawulo okuva mu lulimi olumu okudda mu lulala. Waliwo akuleetedde ekiwandiiko ng’ayagala okimukyusize okuva mu lungereza okizze mu luganda, muyambe okimukyusizeeko alyoke akiwe baayagala.**

**PUBLIC PLACES.**

These are places which gathers a lot of people. Places like churches, markets, schools, hospitals, theaters, hotels and restaurants, shops, tourism centers, public transport, taxi and bus parks, forests, lakes, rivers, shores, wetlands, stadiums, courts of laws, bars, lodges and guest houses, parliament, county and sub county headquarters, prisons, and I can’t forget toilets among others.

Whenever I air out these places, I experience and explore aplenty of activities practiced in them particularly schooling, worshiping and praising, selling and buying of commodities, transportation, fishing, playing games and sports, farming, swimming, hearing judgments, a lot but to mention few.

“Spare the rod and spoil the child”, many colleagues do not want to criticize them pertaining with their mismanagement of the above mentioned places. Take an example of prostitutes, drunkards, students, charcoal burners, Christians/Muslims, pastors, drivers, tourists, poachers, spectators, nurses, patients, judges, lawyers, prisoners and soldiers, and the like. “What goes round comes round” even though they are sometimes tough and harsh, but we cannot close our jaws without creating awareness to them on the right way of using our public places.

It is all our collective responsibility to create awareness on the proper use and protection of these places. Together we can, let’s be like a candle, it burns and consumes itself so that others can get light. Remember you cannot climb ladder of success with your hands in the pockets. I always tell you that if you want to go very fast, move alone but if you want to go very far move with others. So each person desires to go far which implies that we need each other to succeed. Therefore, keeping public places in a good condition is our collective role because they are so fundamental in our day to day life.

(Written by Nathan Kaggwa Divine power on 8th November 2023)

1. **Wategekeddwawo olukiiko mu disitulikiti yammwe nga lukwata ku musomo gwabakozi nga gukwata ku mirimu egy’enjawulo mu kitundu kyammwe era nga gugenda kwetabwamu abakozi bangi okuva mu mirimu egy’enjawulo era nga minisita w’abakozi n’ekikula ky’abantu mu ggwanga ye mugenyi omukulu. Oluvanyuma lw’okyusa ekiwandiiko ekikwata ku bifo by’olukale ne bakutegeera, naawe oweereddwa omukisa okwogerako eri abantu mu musomo guno nga obannyonyola ku bifo by’olukale eby’enjawulo, abantu ab’enjawulo abasangibwayo n’ebintu ebikolebwayo mu bifo ebyo basobole okubitegeera obulungi.(Kozesa ebigambo nga 200).**

Bikomye wano

NKWAGALIZA OLUWUMMULA OLULUNGI N’EBIKUJJUKO BY’ENNAKU ENKULU NGA BWEWEEYAGALIRA MU LULIMI LWO.